Ichki ishlar vaziri buyrug‘iga asosan Xorazm viloyati Yo‘l harakati xavfsizligi boshqarmasiga yangi boshliq tayinlandi. Maqsud Ollaberganovich Xudoyberganov Xorazm viloyati IIB Jamoat xavfsizligi xizmati boshlig‘ining o‘rinbosari, Yo‘l harakati xavfsizligi boshqarmasi boshlig‘i lavozimiga tayinlandi. Tayinlovga qadar u Xorazm viloyati IIB Migratsiya va fuqarolikni rasmiylashtirish boshqarmasi boshlig‘i lavozimida xizmat qilib kelgan. 28 avgust kuni boshqarmada yig‘ilish o‘tkazildi va Maqsud Xudoyberganov tayinlovi e’lon qilindi.